Downloaded from YTS.MX
Official YIFY movies site: YTS.MX
ЛАС ВЕГАС
НЕВАДА
БУЛЕВАР ДЕКАТУР
Како се викаш?
Татјана Суарез.
Ајде, Татјана!
Убедена сум дека сум најдобра на светот. Верувам во тоа со сето свое битие,
со секој атом од телото.
- Многу е доминантна. - Суарез е на друго ниво.
Одамна не сме виделе ваква доминација во женските мешани боречки вештини.
Татјана Суарез е еден од најголемите нереализирани потенцијали во ММА.
Сите мислевме дека ќе биде шампионка.
Но, животот и' приреди многу непријатности.
Татјана Суарез, поранешна олимписка надеж во борење.
Но, сериозната повреда ги осуети тие планови.
Тоа откри многу повеќе.
Но, таа надмина сe.
Го допрев дното и се вратив. Минав сe и сешто.
Не сопирам дури не дојдам до врвот.
Ова ми е пасија. Ова ми е позивот.
Но, отсуствував долго.
Се прашував дали ќе бидам истата Татјана и истата спортистка.
Поранешната боречка сензација се враќа по речиси четиригодишно отсуство.
- Може да пробаме пак гилотина? - Ајде.
Сите ме сметаа за голем потенцијал.
По сe што минав...
Доаѓа од Ранчо Кукамонга, Калифорнија...
...дојде мојот миг.
...Татјана Суарез!
НЕСКРШЛИВАТА ТАТЈАНА СУАРЕЗ
ЕКСТРИМ КУТУР, ММА 2007
- Може? - Може.
ОСУМ МЕСЕЦИ ПРЕТХОДНО
Не почнав со мешани боречки вештини, т.е. ММА, да бидам втора или трета.
Сакам да бидам шампионка во УФЦ.
Убедена сум во тоа од првиот чекор на душекот.
Кога се бориме, мене ми е како да играме шах
или покер, а јас имам најдобри карти.
Се вика мешани боречки вештини. За мене тоа е уметност.
Тоа е начин на изразување.
Стоп!
- Нe зафркна, а? - Зошто?
Дојде без појас.
Брат!
Си реков: "Види ја, нема појас," а таа ме легна долу.
ХУАНКАМИЛО РОНДЕРОС
Џ. П. БАЈЗ БОРЕЦ
Го пробав исчекорот наназад,
од полугард до позиција за фаќање нога.
Пробав со сите.
Со неа пробав 40 пати, ме блокира 41 пат.
Си била во класично борење?
- Да. - На високо ниво.
Да.
Сакам да се натпреварувам.
Отсекогаш сум била упорна, амбициозна и трудољубива.
Не знам како да објаснам. Од дете така.
Татјана беше многу активна.
СУЗАН МЕЈЕРС БАБА НА ТАТЈАНА
Сакаше сe да се врти околу неа.
Бељаџика беше.
Среќен роденден!
Среќен...
Крис, тргни ја главата.
Татјана одеше да го гледа брат и' Крис како тренира борење
и внимателно гледаше.
Бевме на турнир и рече: "И јас сакам да се борам."
ЛИСА МЕЈЕРС МАЈКА НА ТАТЈАНА
Реков: "Девојчиња не се борат."
Татјана е човек што...
КРИС ЛОПЕС БРАТ НА ТАТЈАНА
...кога ќе науми нешто, ќе го направи.
Се бореше против машки.
Имаше развласени чорапи.
Имаше репче, шишки и излегуваше
и ги легнуваше децата.
Ќе станеше и ќе се насмевнеше.
Се вљубив во борењето од мала.
Бабо, внука ти е тепач.
Многу е опасна.
Во борењето се вели:
"Треба да си куче."
Татјана е куче.
Од мексиканската крв, таква е.
Ајде, Татјана!
На 12 години одлучив дека ќе бидам олимписка првенка.
Браво!
Во средно, целта ми остана иста.
Ајде, Тати! Можеш ти!
Не отиде на доделување дипломи. Не отиде на матурска.
Обично, кога имаше забава, таа беше на турнир во борење.
Се откажа од многу работи.
Најважно беше борењето и да ја постигнам целта.
Се бореше со најдобрите машки во Калифорнија.
Иако беа млади,
Татјана имаше врвни вештини.
ДАВИД ОЧОА ТРЕНЕР ВО СРЕДНО
Немаше намера да изгуби.
Беше како заштитно лице на борењето за жени.
Многу му значеше на "Нортвју".
Бев прворангирана во САД.
Не бев ни близу зенитот. Допрва ја почнував спортската кариера.
2007 ПРВАК ИСТОЧНА ДИВИЗИЈА
ИСТОЧНА ДИВИЗИЈА
ТУРНИР ВО БОРЕЊЕ
Индивидуален спорт е, но треба поддршка.
КАЛИФОРНИЈА ЕКИПЕН ПРВАК
Во "Нортвју", тренерите и персоналот
ме извајаа не само како борачка, туку и како личност.
КОВИНА
КАЛИФОРНИЈА
ВЕСТ КОВИНА
НОРТВЈУ ВАЈКИНГЗ
СРЕДНО УЧИЛИШТЕ НОРТВЈУ
Убаво е што можам да се вратам,
да помогнам и пак да бидам дел од "Нортвју".
Ова е наша девојка, Татјана Суарез.
Учеше тука. Таа е првиот четирикратен државен првак.
Има победено многу машки борачи.
Чест ни е што ни доаѓа борец од светски калибар.
Дајте уште еден аплауз.
Татјана Суарез е ѕвезда на "Нортвју".
МАЈК ДЈУРАН, ТРЕНЕР
За девојки и за машки.
Таа беше една од пионерките во женското борење во Калифорнија
и во целата земја.
Борба!
Сакам да го повлечам лактот. Така се брани, така?
Се бореше со машките, а тоа е тешко.
ЛИГАШКИ ПРВАЦИ БОРЕЊЕ 2004-2005
Машката екипа има освојувано шампионати.
Правам исчекор напред. И така добивам простор.
Така имам простор за телото.
Татјана Суарез е легенда.
Возбудливо е кога ни доаѓа на тренинг.
САВАНА ЛУИС БОРАЧКА
Кога почнав да тренирам, бевме на камп од "Нортвју"
и таа држеше предавање.
Тогаш допрва почнував со борење
и не гледав многу девојки.
А, таа се има докажано.
Тоа ми остави најголем впечаток,
дека би можела да се занимавам со ова.
Се трудам да имам менталитет како Татјана.
Сe што има постигнато...
ЛЕЈЛАНИ ЛАЗАРО БОРАЧКА
...сакам да одам по нејзините стапки.
Ќе притиснам нанапред.
Штом таа врати на притисокот, ќе го фрлам телото. Добро?
Борењето не е за секого.
Треба да имаш јак дух...
РОЈ ЛАЗАРО ГЛАВЕН ТРЕНЕР
...јака психа и да си подготвен на некои разочарувања.
Гледам колку деца ни минале низ раце и станале успешни луѓе.
Од секакви средини. Неверојатно е.
Борењето за жени е релативно ново.
Ти напаѓаш. Нека те фати за врат.
Оваа култура е повеќе прифатена одошто на времето.
Кога почнав да ја водам Татјана на сојузни турнири,
имаш само пет факултети во САД
што имаа женски екипи за борење.
Сега се сигурно речиси сто.
Ова е еден од спортовите во подем во САД. Неверојатно е.
Тргни напред и притисни,
а таа ќе возврати притисок, и вака.
Сакам да ги инспирирам, особено зашто сум Латиноамериканка.
Живеам во Калифорнија, многу нe има тука.
Сите девојки во тимот се Латиноамериканки. Убаво ми е што им помагам
зашто многу старомодни Мексиканци
сметаат дека жените не се за спорт.
Сакам да покажам дека може да бидеш жена
и да бидеш успешна преку борењето.
Можат и нивните ќерки, можат и нивните внуки.
Тоа е американскиот сон.
Замислата на нашите родители била тие
и децата да имаат подобар живот тука.
Преку работа и спорт, ќе добијат можности, на пример, да студираат.
Поставувате темели и тоа може да се надградува со поколенија.
Доаѓам од култура каде што спортот за жени е реткост,
но моите браќа се бореа и си реков:
"Ова е супер. Сакам да пробам."
ИЗАБЕЛА ИНОХОСА БОРАЧКА
Имам поголема самодоверба.
Многумина ми го велат тоа...
НАТАЛИ ЛОПЕС БОРАЧКА
...особено мајка ми и во тимот.
Тие ми се второ семејство.
Прекрасно е чувството дека сме заедно.
ЛЕКСИ ГАРЗА БОРАЧКА
На најдобрите другарки им се случуваат истите работи
или им се случиле истите работи.
Сите се мотивираме едни со други.
Сите даваат сe од себе во животот.
Борењето ми даде сe.
Кога се борам, ги ослободувам фрустрацијата и гневот.
И се отворив друштвено.
- "Вајкингз" на три! Еден, два, три! - "Вајкингз"!
- Не се кршиме! - Ние кршиме!
- Браво! - Браво!
Мотото ни е: "Не се кршиме, ние кршиме."
Што и да ни се случува, не попуштаме.
На 17 години бев четирикратна сојузна првенка.
Бев под голем притисок зашто сакав да бидам олимписка првенка.
Но, најдобра сум под притисок. Не бегам од тоа.
Сиот живот ми велеа да не се борам зашто сум девојче.
Не сум била за таму зашто сум девојче.
Тоа ме мотивира. Кога се сомневаат во мене,
сакам да им докажам дека грешат.
ИЗБОРНА ЗА ОИ 2008
Ја избраа за репрезентација на 17 години.
Тоа беше без преседан.
Кога ја одведов на сојузно,
ја победи сојузната првенка.
Борењето е историски прв спорт.
Тоа е најстар олимписки спорт.
Татјана имаше силен натпреварувачки дух уште како многу млада.
ТЕРИ СТАЈНЕР ТРЕНЕР, САД
Мина на сениорско ниво и поради тој натпреварувачки дух,
се проби мошне брзо.
Не даваше да ја стават во втор план.
Немаше Латиноамериканки во репрезентацијата на САД.
Бев горда што сум прва Латиноамериканка во репрезентацијата на САД.
Тери виде голем потенцијал во мене и вложи многу време во мене.
Мислам дека Татјана ќе станеше олимписка првенка.
Од тој калибар е.
Некои луѓе сакаат да победат.
На Татјана и' требаше да победи. Тука има разлика.
Не размислуваше за пораз.
ДОМОТ НА КРИС ЛА ПУЕНТЕ, КАЛИФОРНИЈА
- Како си? Како ти е телото? - Добро сум.
Спремна си за борба?
Почнав со спаринг.
Претходно само се борев и тренирав џиу-џицу.
- Да. - Сакам да тренирам интензивно,
ама ме јаде јанѕа.
Интензивен тренинг ти треба два-три дена неделно.
- Ме разбираш? - Тренирам...
- Знам. Нема... - ...интензивно...
- Тоа ти велам... - ...секој ден.
...треба да го смениш тоа. Ме разбираш?
Имаш цела деценија...
Имав убав однос со брат ми.
Бевме многу блиски како деца.
Знаеш како велат,
борач ќе мине низ ѕидот,
а мајстор за џиу-џицу ќе најде најбрз пат околу.
Наместо да одиш низ ѕид,
треба да одиш нагоре и странично.
Да.
Израснав со самохран родител.
Татко ми замина кога имав седум.
Требаше да ме земе кога ми беше роденден.
Требаше да одиме во Дизниленд. Но, не се појави.
Се сеќавам кога се возевме во кола и радиото беше пуштено
и ќе пуштеа некоја латино песна, а таа велеше:
"Смени, смени, исклучи."
Очите и' се насолзуваа зашто ја потсетуваше на татко и'.
Мајка ми го понесе тој товар.
Многу ми помогна брат ми
зашто немав татковска фигура.
Помогнав да ја израснеме Татјана. Менував пелени, ја хранев.
Ми беше другарче.
Не беше толку стар да ми биде татко, но доволно стар за да ме пази.
Иде крцкава плескавица.
Сакав да и' се најдам наместо татко и'.
- Зошто не јадеш? - Не сум гладна.
Можеби бидејќи како дете немав кој да ме пази.
Јас бев тој што ги пази другите.
Знае да биде многу тешко за самохрана мајка.
Забременив со Крис на 15 години.
Мајка ми сакаше да абортирам зашто сметаше дека така е најдобро.
Но, мене срцето не ми даваше.
Купив мобилна барака во Ел Монте кога Крис имаше пет години.
Наскоро потоа се роди Татјана.
Дома работите беа неизвесни.
Немавме стабилен дом како деца.
Сакав да бидам педијатар. Имав добри оценки...
учев, бев првенка во основно.
Извинете.
Очувот физички ја малтретираше мајка ми.
Ја малтретираше и вербално.
Понекогаш знаеше да ме удри или да ми прави некои работи.
Велеше дека ќе го земе пиштолот и ќе ја отепа.
Често беше, не само еднаш.
Поради тоа малтретирање,
не знаеше убаво да изрази...
Не знам дали беше гнев или фрустрација.
Кога гледавме борби, Лиса често реагираше претерано.
Многу и' значеше да успеат.
Удри го! Да плаче!
За мајка ми, победата беше најважна. Немаше друг избор.
Тешко беше.
Велеше: "Да победиш или ќе ти направам тоа и тоа."
Да ти го втера стравот.
Помнам, еднаш изгубив на турнир.
Добар меч.
Брат ми рече: "Ќе дојдам со вас."
Се зачудив што мајка ми добро се носи со мојот пораз.
Обично е многу лута.
Знаев дека се однесува поинаку зашто брат ми беше таму.
Стигнавме кај баба ми и го оставивме брат ми.
Се сеќавам дека ми стежна зашто знаев...
Знаев што следи. Знаев дека ќе биде лута.
Тој излезе од колата и таа веднаш...
...ме удри.
Како дете, не ја сакав мајка ми.
Сакав да и' докажам дека греши, но и да биде задоволна.
Ми се чинеше дека не можам да го постигнам она што го сака таа.
Тешко беше, зашто од родител сакаш само љубов.
Сакав да ја заштитам.
Сакав да биде безбедна.
Давав сe од себе, но не знам дали беше доволно.
- Крис Лопес. - Браво!
Јас пораснав и заминав на факултет.
Јас пораснав, а таа сe уште беше малечка.
Се сеќавам на еден тежок разговор по телефон кога бев на факултет.
Се јави и плачеше зашто заминав.
Праша зошто сум ја оставил.
Рече: "Зошто ме остави?"
Се осетив одговорен.
Ги помнам гласот и плачењето кога го кажа тоа.
- Држи. - Врти се! Врти се!
Многу сакав борење. Тоа ми беше бегство од сe.
11 ЈАНУАРИ 1998
Сета енергија што ја имав ја вложив во борењето
и да успеам во тоа.
Татјана Суарез.
Мислам дека тоа ми помогна да ја надминам болката.
Секој во животот си наоѓа начин да се носи со сe.
За мене, тоа беше борењето.
Мислам дека така почна сe.
Луѓето често увидуваат дека борењето како спорт те подготвува за животот.
Те подготвува за подемите и падовите, за победите и поразите.
Учиш како да се соочиш со тоа и како да гледаш на тоа.
Во средно школо, мака мачев со менталното здравје.
Имав анксиозност и депресија.
Не знаев до кое дереџе е дојдено додека не почна пандемијата.
Сите тие чувства на самотија.
Секој има своја приказна, но мене борењето ми помогна психолошки.
Тоа ми беше мотив да станам.
Борењето ме извлече од црнилото во кое се повлеков
и црнилото што ми се наметна. Успеав да не се откажам.
Да можам да и' кажам нешто на помладата јас, би рекла:
"Ќе постигнеш многу. Ќе биде тешко, но ќе најдеш начин."
Во репрезентацијата,
ми рекоа да одам во тренинг-центарот. Со задоволство се преселив таму.
ОЛИМПИСКИ ТРЕНИНГ-ЦЕНТАР КОЛОРАДО СПРИНГЗ
Ми беше мило што заминав. Немав однос со мајка ми.
Едвај разговаравме.
Не си доаѓав дома за празници.
Уживав во животот во тренинг-центарот
зашто таму се јаде, се спие и се дише борење.
А, таа сум.
Втора рунда мечеви на Светското првенство.
Почнав да се борам на меѓународни турнири и ми одеше многу добро.
Освоив бронза на светско на 17 години.
Имав претстава дека ќе бидам олимписка првенка.
Требаше да созреам како спортистка и беше само прашање на време.
ГРАН ПРИ ТУРКОАН ФРАНЦИЈА, 2011
Бевме на турнир во Франција. Забележав дека ме боли вратот.
Чувствував трпки на лицето и по раката.
На загревање, си помислив:
"Како ќе го истерам турниров?"
Но, ја растурив.
Се сеќавам дека бев горда зашто го сменив менталитетот
од негативен во позитивен за само неколку минути.
Победив на турнирот во Франција.
Потоа се вративме.
Забележавме дека постојано се сецка,
постојано го крева рамото вака
и си рековме дека мора да се провери.
Се случува нешто.
Бев на тренинг, се згрчив и не можев да мрднам.
Едно... не знам колку време.
Може да беше неколку секунди, но не можев да мрднам.
Се сеќавам дека ми се чинеше како да трае вечно.
Вратот и' се вкочани и таа писна.
Се преплаши. Никој не сака да биде парализиран.
На крај, викнаа брза помош. Мислев дека ќе биде:
"Нема проблем. Треба тоа и тоа и потоа можеш пак да се бориш."
Но, 'рбетот ми беше искривен.
Повреди на врат се крај за борец.
И на потсвесно ниво, таа мисла: "Леле."
Д-Р ЕНДИ ГАЛПИН
"Дали е ова последниот милиметар? Дали ова ќе ме остави во количка?"
Ми рекоа: "Не треба веќе да се бориш. Може да останеш парализирана."
Потоа замина дома и не се врати во спортот.
Но, повредата на вратот ја спаси.
Требаше да одам на специјалист за вратот и поради дијагнозата,
имаше снимки и видоа ткиво на штитната жлезда.
Направив биопсија и излезе малигно.
Страшно е кога ќе чуеш дека е рак.
Тоа ме покоси.
Стравував за неа.
Не покажуваше многу,
но по однесувањето
и по тоа каква беше, се гледаше дека тешко се носи.
Таа...
се повлече во мракот.
Буквално како да се исклучи светло.
Не сакав да се грижат и сама се носев со сe.
Секако имав депресија.
Се чувствував беспомошно и само.
Некогаш помислував на самоубиство.
Ми беше тешко зашто морав да се борам со болест што може да ме убие.
Но, немав мотив зашто го немав борењето.
На крај, ми ја извадија штитната жлезда.
Но, се беше раширило во лимфните јазли и белите дробови,
па мораа да ми извадат и дел од лимфните јазли.
Главна задача на штитната жлезда е да го регулира метаболизмот.
Замислете тој дел што регулира колку енергија имате,
кога одморате, кога се опуштате,
колку калории горите, колку тежите, просто да го нема.
Многу е тешко
обичен човек да преживее ден без штитна жлезда.
А, камоли професионален спортист и професионален борец.
По повредата на вратот и ракот, морав да се вратам во Калифорнија.
Бев во емотивен и психолошки хаос.
Крајот на борењето ми падна потешко одошто тоа кога ми кажаа дека имам рак.
Ми беше многу тешко зашто го изгубив прибежиштето.
Бев во длабока депресија и едно време
не знаев ни што ќе правам ни која сум.
Но, едно научив од борењето,
кога е тешко, мора да запнеш.
Се сменив на подобро тогаш.
Внесов многу од себе во борењето
и тоа ме принуди да сфатам која сум како личност вон борењето.
И поарно што беше така. Да, тогаш беше тешко,
но се изборив со ракот и се лекував.
Но, знаев дека тоа не е крај.
Си велев дека ќе најдам начин да се борам.
Таа не е обичен човек.
Не дека обични луѓе не чинат, но таа не е како другите.
Има натпреварувачки дух. Борец е. Сака да се натпреварува.
Не знае за друго.
Секогаш се трудев да и' се најдам.
Сакав да знае дека ќе и' се најдам без оглед на сe.
И да работиш во продавница за миленичиња, сеедно.
Секако ќе те сакам. Но, знаев дека таа не сака така.
Се мислев што да правам што ќе биде полесно за вратот.
Почна да тренира џиу-џицу. Ја прашав дали е паметно тоа.
Зар не е исто како борење?
Но, рече дека вратот не трпи толку.
Тој страв да останеш парализиран.
Оној внатрешен порив да бидам најдобра
изгледа е посилен од тие стравови.
Гледаш дали е во добра позиција, чекор, чекор.
Првпат ја видов кога дојде во салата и си тренираше џиу-џицу.
Ја гледав како работи...
РОМИ АРАМ ТРЕНЕР НА ТАТЈАНА
...и сe правеше природно. Наоѓаше каде да се постави,
како да ја распореди тежината, каде да нанесе притисок.
Се виде по тоа како ме гледа. Ме праша: "Имаш тренирано ова?"
Му реков: "Не, само се борев."
А, тој рече: "Се гледа."
Победуваше многу момци во салата и дознав
неколку дена подоцна каков калибар на борач била.
Тренинзите за џиу-џицу беа во сала за ММА. Бев опкружена со мешани боречки вештини
и со елементите со удари.
Си реков: "Ајде и ова да тренирам."
ММА значи мешани боречки вештини.
АРИЕЛ ХЕЛВАНИ НОВИНАР
Зема елементи од џиу-џицу, бокс, борење... Секоја боречка вештина
се спојува во еден спорт
и се гледа кој е најдоминантен.
Основата на Татјана Суарез е борењето.
Многу врвни борачи успеале во ММА.
Одамна сметам дека борењето е најдобра основа,
најдобар темел за борец во ММА.
Од почеток се истакнуваше.
Во салата се претежно машки,
па многумина ме прашуваа која е.
Тати почна да тренира со мене во 2012, 2013, па почна со борби во ММА.
Првата борба и' беше во 2014.
ТАТЈАНА СУАРЕЗ ПРОТИВ ТАЈРА ПАРКЕР ПРОФЕСИОНАЛНО ДЕБИ НА ТАТЈАНА, 2014
Така, Татјана. Работи со колената.
Татјана Суарез!
Кога оздраве, му се врати на својот позив, да се натпреварува.
Знаев дека штом почне, тешко на другите,
зашто тешко се излегува на крај со неа.
Така!
Се борев во кафез само шест месеци.
Чув за една емисија, "Ултимејт фајтер".
Сакав да учествувам.
Триесет и двајца борци со една цел.
Да го преживеат најтешкиот турнир во ММА.
Во "Ултимејт фајтер" доведоа 16 борци да живеат во куќа.
И прават турнир.
Ги бараме најдобрите...
ДЕЈНА ВАЈТ ПРЕТСЕДАТЕЛ И ДИРЕКТОР, УФЦ
...во светот во секоја категорија
и земаме двајца врвни борци да им бидат тренери.
Бев тренер во "Ултимејт фајтер" и требаше да одберам екипа.
Требаше да одберам луѓе да се борат во мое име.
КЛАУДИЈА ГАДЕЉА БОРЕЦ, ТРЕНЕР
Имам натпреварувачки дух.
Победникот добива договор со УФЦ за стотина илјади долари.
Нападни! Нападни!
Дотогаш имав само три борби
и во "Ултимејт фајтер" добив можност
да се борам и да стекнам искуство.
Немав сомнеж дека ќе успеам, дека ќе победам на турнирот.
УФЦ
Кога одиш на проба, само вежбаш зафати
некои две минути.
УФЦ 25 ГОДИНИ
Потоа бев на спаринг. Ја растурив девојката.
По неколку недели ми јавија дека сум примена на турнирот.
Работев во фирма за миленичиња
зашто можев да работам половина работно време додека тренирам.
И' кажав на шефицата дека си одам.
Таа се зачуди и и' кажав дека ме примиле на турнирот.
Ми рече: "Добро, тогаш. Се гледаме за два месеца."
И' реков дека одам и не се враќам. И заминав.
"УЛТИМЕЈТ ФАЈТЕР" - ТУФ СЕЗОНА 23
Кога ја видов Татјана првпат,
си помислив дека е посебна.
Кога ја видов како се бори, сфатив дека е сериозен борец.
Одберете прв борец.
Татјана.
Беше фокусирана. Знаеше што сака.
Многу ми се допадна тоа. Истрајноста не се учи.
Татјана е пример за тоа.
Сешто и' се случувало во животот и тоа ја довело дотука.
Татјана не е тип што глуми жртва. Доаѓа и си работи.
Доаѓа и победува.
Стигнав до финалето.
Финалето во сламка категорија е Татјана против Аманда.
Одеше најава за финалето и бев одзади.
Ја чув девојката како зборува за мене.
"Татјана не е навикната
да се брани, па ќе ја нападнам и ќе ја скршам." Бев смирена.
Но, кога ја чув што зборува, откачив.
ТАТЈАНА ПРОТИВ АМАНДА ФИНАЛЕ, 2016
Никој нема да ме скрши.
Немав ни трема, само бев гневна што некој мисли дека може да ме скрши.
Еве ја непоразената Татјана Суарез.
Цел живот тренира борење, има одлични комбинации
и разновидни напади,
но има разновидност и во одбранбените фази.
Ја соборив и удирав безочно,
и одеднаш ми ја приклешти раката.
Купер ја фаќа раката.
Си реков: "Не се откажувам. Нека ми ја скрши раката.
Ќе ја победам и со една рака. Ќе победам на турнирот."
Не ми беше гајле.
Добра одбрана од Суарез.
На крај ја извлеков раката.
Добра сплесната тупаница.
Оди околу вратот и кон бицепсот. Менува од бицепс на зглоб.
Треба да ја фати со десната нога.
Го изведов потегот околу вратот, ја држев силно и се предаваше,
но судијата не гледаше.
Буквално му реков: "Се откажува."
И почна да прета со нозете
зашто мисли дека ќе се онесвести.
Таа испаничи, а тој ја прекина борбата.
Татјана Суарез е победник на турнирот!
Татјана Суарез го завршува турнирот во стил.
Тоа беше потврда.
Светот најпосле го виде она што го гледав и што го знаев.
Победник во сламка категорија во сезона 2023,
Татјана Суарез!
Победата им даде надеж на сите.
Гледаа како минувам сe и сешто.
Семејството, "Нортвју", сите.
Ме видоа како губам нешто,
но потоа добив нешто уште подобро.
Го допрев дното. Го победив ракот.
Нашите велат: "Не се кршиме, ние кршиме."
Нема да се скршам. Пребродив многу работи
и не сопирам сe до врвот.
Кога рече: "Нашите..."
"Нашите велат, не се кршиме."
Се затвори кругот.
Тренираш некого и правиш да верува во себе.
Се гордее човек.
Ја видов мајка ми зад сцената, плачеше
и ми рече дека е многу горда.
Ја прегрнав и сфатив
дека да не жртвувала толку за мене, не би дотуркала дотука.
ЕКСТРИМ КУТУР МЕШАНИ БОРЕЧКИ ВЕШТИНИ
ГО МЕНУВАМЕ СВЕТОТ ЧОВЕК ПО ЧОВЕК!
Здраво.
Марија, ќе вежбаме?
- Може. - Добро.
Секој пат кога сум во борба постои едно ниво
што треба да знаеш дека можеш да го издржиш.
Го правам тоа секој ден на тренинг
за да имам самодоверба во кафезот.
Уживам во чувството кога се форсирам.
Речиси уживам во чувството да растурам некого на тренинг.
Борењето и зафатите не и' се добри, ниту одлични, туку елитни.
Тоа ја издвојува.
АЛЕКС ПОИНАР БОРЕЦ ВО ММА
И ударите и' се сериозни.
Татјана е опасен борач. Врши притисок.
Рацете и ударите се добри.
ПУНАХЕЛЕ СОРИЈАНО БОРЕЦ
Имам седум килограми повеќе од неа
и цел живот се борам, но морам да се борам со сета сила
да не ми ги фати нозете и да не ме собори,
или да не ме фати за врат.
Удирај! Дај малку отпор!
Бори се малку.
На 50 отсто. Бори се малку.
Едвај чекам пак да се борам во кафез.
Ми се допаѓа што е натпревар, но има и насилство.
Тоа е насилна уметност.
Можам и на кафезот.
МАРИЈА ХОСЕ ФАВЕЛА БОРЕЦ
А, на средина?
На средина треба да пријдеш
и да пазиш кога ќе нападнеш.
Напаѓам ненадејно.
- Напаѓаш, па гледаш како е. - Да.
Не знам дали ќе има тренинг-борби.
Мене сите ми се тренинг-борби. Не знам.
Пробував да ти ја фатам ногата оздола или да застанам на една нога.
Да.
Си реков дека ако можам со Татјана, можам и со противничката.
Голем дел од животот ми е да им помагам на други жени
да се снајдат во типично машки спорт.
Тоа ми е дел од оставината.
Еден од предизвиците во борењето е што не се чувствував како девојка.
Се борам со машки.
Се сомневаат во мене зашто сум девојка.
Јас сум една од ретките што го сака ова, но тоа ме прави посебна.
Обично им е страв кога ќе дознаат.
"Борачка е. Нема играчка со неа."
Изгледаме поопасно од другите.
Мислам дека тоа нe издвојува.
Не сакав да се истакнувам, но со борењето процветав.
Можам да се изразам, да ставам шминка, да направам фризура,
да правам што било да изгледам добро зашто се чувствувам самоуверено.
Не го поврзувам борењето со машкост.
Убаво ми е што сум силна жена.
Мислам дека е женствено да си силна.
Мислам дека ги претставувам жените.
Ја претставувам заедницата. Ги претставувам Латиноамериканците.
Затоа се трудам да бидам не само борец, туку и добар човек.
Според мене, тоа патешествие те прави подобра личност
ако ги користиш пречките за да се подобриш.
ТАТЈАНА СУАРЕЗ - ВИВИЈАНИ ПЕРЕИРА 11 НОЕМВРИ 2017
По "Ултимејт фајтер" се борев со Вивијани Переира.
Ја победив со едногласна одлука.
Потоа се борев со Алекса Грасо и ја приклештив за врат одзади.
СУАРЕЗ - ГРАСО 19 МАЈ 2018
Импресивна борба на Татјана Суарез.
Потоа се борев...
СУАРЕЗ - ЕСПАРСА
...со Карла Еспарса и победив со технички нокаут во третата рунда.
- Татјана Суарез! - Леле мајко!
Откако ја победив Карла, многу луѓе веќе ме нарекоа шампионка.
Сметав дека сум на пат до титулата.
Потоа ме поканија да се борам со Нина Ансароф
за која да биде претендентка.
СУАРЕЗ - АНСАРОФ
Еве ја жената што е во центарот на вниманието.
Второрангирана претендентка во сламка, непоразената Татјана Суарез.
Две недели претходно го повредив вратот на тренинг.
Не знаев колку е тешка повредата и се борев во таа состојба.
Суарез е во син шорц, а Нина Ансароф во сив.
Во почетните размени на удари осетив болка во раката.
- Ја кутна. - Има нивоа во спортот.
Една од најголемите пречки во борбата беше психолошка
зашто човек се плаши од парализа.
Не треба да мислиш на парализа кога се бориш во кафез.
Победничка со едногласна одлука,
Татјана Суарез!
Помнам дека по борбата во 2019 сите мислевме
дека во 2020 ќе биде првенка, готово.
Чекав долго време.
Сакам да го освојам појасот.
По борбата, стана многу полошо.
Сфатив дека ми треба подолга пауза.
Исконтактирав со Енди Галпин и изработивме план
како да закрепнам од повредата. Знаев дека не можам...
не би можела сама.
Мислевме дека ќе трае шест-седум месеци.
Тоа беше пред четири години.
Повредата на вратот е непријатна и сe уште е голем предизвик
зашто влијаеше на сe.
Не знам колку спортисти би го издржале сето она што го баравме од Татјана.
Замислете три и пол часа
да го истегнувате вратот, секој ден по неколку пати.
Ти стои таа чивија. Се прашував:
"Што ако не се поправи?" Затоа одев ден по ден.
Не сакам сиот живот да се прашувам што можело да биде.
Сакам да дадам сe од себе.
Можеби нема да успеам, но сум дала сe од себе.
Ни требаа година и пол, две години, но успеавме.
Бевме на пробен тренинг-камп и сe мина како што треба.
Реков: "Леле, го мина кампот. Да договориме борба."
Имав договорено борба.
Кампот одеше добро.
Сакав да се борам и зедов да се борам со еден тип.
И го соборив.
Знам дека веројатно тоа го исфрустрира.
И се залета и ме притисна на ѕид.
Во кафез има повеќе простор за маневар
зашто кафезот е флексибилен. Но, кога има ѕид што не мрда,
тоа е сосема друго.
Ми ги припи нозете и буквално се обиде да ме спушти.
Чув многу гласно крцкање.
Звучеше како палка за бејзбол да удира во нешто.
Коленото беше извртено и целиот зглоб беше изместен.
Се обидуваа да ме смират додека пиштев.
Коленото беше извртено, но го стегнав квадрицепсот и се врати.
Лежев и многу ми беше тешко
зашто се вратив од тешка повреда.
Психолошки и физички работев многу да се вратам.
Многу ми беше... Тешко ми беше.
Не знам дали некогаш сум помислила да се откажам од нешто,
но тогаш го почувствував тоа.
По повредата,
бев на магнетна, ме повикаа и ми рекоа:
"Коленото не чини. Ретко тешка повреда. Како да си имала сообраќајка со мотор."
Не беше коленото повредено, туку откинато од ногата.
И обична повреда на колено ќе беше погубна за неа,
со уште четири месеци вон тренинг.
Но, ова беше друго.
Тогаш го допрев дното.
Секој ден беше борба поради болката.
Мислам на емотивна и психолошка болка.
Цела недела плачев во кревет.
Но, потоа си реков да смислиме нешто.
УФЦ ИНСТИТУТ ЗА ПЕРФОРМАНСИ
Имаше среќа што е во УФЦ.
Доби пристап до Институтот за перформанси
и тоа многу и' помогна,
особено за повредата на коленото.
За само неколку часа, разговараше по телефон
со врвни светски физиотерапевти.
Разговараше со хирурзи од целата земја.
Хирурзи до кои не се доаѓа, кои не примаат пациенти.
Горе...
Кога спортист има таква траума на зглоб,
знаеме дека е кандидат за операција.
Знаеме и дека ќе трае долго.
Добро е.
Првпат ја запознав Татјана во олимписката селекција.
Работам со Татјана од 2011.
Ја знам и во добри и во тешки мигови...
ХЕДЕР ЛИНДЕН ФИЗИОТЕРАПЕВТКА
...и и' ги знам повредите. Знам и како да се залечат.
Ја знам Татјана, колку е мотивирана и упорна,
и нема повреда што ќе ја сопре.
Има големи цели и соништа, да стигне до врвот и да биде на врвот.
Важи.
Се оперирав овде, во Лас Вегас.
Два дена потоа почнав со физикална терапија.
Камбекот не почнува кога ќе оздравеш,
туку кога си сe уште повреден и треба да се оперираш,
и пред самата операција. Така гледав јас на тоа.
Мојот камбек почна оној миг кога решив дека ќе се борам пак.
Татјана Суарез е ретко силен човек.
И јас имав повреда на нога.
Таа надмина толку повреди, па можам и јас мојата.
Инспирира тоа.
Ми помогна што ја гледав Татјана како надминува слични работи како мене.
Инспирира како ги надминува предизвиците и пречките.
Кога се борам, се трудам да бидам како неа.
Се потсетувам на нејзиниот став дека нема пораз.
Кога имав психолошки проблеми,
многу тренирав со Татјана.
Таа даде пример и си реков: "Ако може таа, можам и јас."
Тоа ме измотивира.
Не знам дали би одела по нејзините стапки
или дали би ја наследила. Тоа е многу тешко.
Но, мислам дека сите ние тука го бараме тоа чувство.
Овие спортисти се луѓе какви што другите се стремат да бидат.
Овие жени им покажуваат на девојките што сe е можно.
Следните 15 до 20 години,
девојките ќе ги гледаат овие жени
и во иднина жените ќе бидат поинакви.
Работата е младите девојки да видат што е можно.
Ја немаме видено од јуни 2019.
Голема штета е да си во зенитот и да не се бориш три и кусур години,
и да си толку добар како неа што веројатно би бил шампион.
Којзнае што ќе значело тоа за нејзиниот живот, за семејството,
па и за заработката. Тешко е да се поднесе тоа.
Да направиш пауза три години во боречки спорт и да се вратиш...
Тешко е. Многу е тешко.
Треба да се врати во форма по три години пауза.
Скрши врат, рак на штитна жлезда,
па изместено колено.
Кога решава човек дека му е доста и ќе прави нешто друго?
Таа работеше сиот живот за да дојде дотука.
Животот и' приреди многу непријатности.
Но, таа надмина сe.
За малку ќе го фатеше со гилотина.
ПАТРИК ПЕЧИ МИКС СЕКУНДАНТ
- Знам. - Не се предаваше.
- Не. - Гледаше тука
кога го држеше за врат. Му беше непријатно.
СТАНОТ НА ТАТЈАНА ЛАС ВЕГАС, НЕВАДА
Денес ќе му пишам на Мик Мејнард, организаторот на борби на УФЦ,
и ќе побарам борба.
Се чувствувам психолошки подготвено.
Веќе некое време тренирам.
Се чувствувам силно, треба само да добијам борба и датум.
МИК, СПРЕМНА СУМ ЗА БОРБА
Сакам само да се борам со кого било.
Не е важно со кого. Ми пиша!
Вели: "Важи. Добри вести." И потоа 115 и прашалник.
Но, не се борам веќе во сламка, туку во мува.
Набилдав мускули.
МИСЛЕВ, 125 ЗА СЛЕДНАТА.
Секако тренирам, но се радувам
што ми бара противник за да излезам
и да се натпреварувам зашто тоа го сакам најмногу.
ВАЖИ
Одамна не сум имала борба.
ЕДВАЈ ЧЕКАМ.
Едвај чекам да покажам што можам.
Се надевам дека ова е почеток и тоа ме радува.
Здраво на сите. Јас сум Џејмс Линч.
Ова е реакција на веста
дека Татјана Суарез конечно има закажано борба
по долга пауза.
Ќе се бори со Монтана де ла Роса.
Монтана е опасна. Напаѓа, удира силно.
Има тренирано борење и сигурно ќе работи на одбрана од соборувања.
- Стоп! Стоп! - ...под брадата. Се предаде!
Врвен борец е.
Една предност на Монтана во однос на Татјана
е тоа што ова е потешка категорија.
Убаво е да се види Татјана Суарез во борба. Мина долго време.
Ако е здрава, ќе има успеси
во таа категорија во 2023. Едвај чекам да видам.
Добро, ме интересира што мислите...
Напната сум малку. Треба да поминам на преглед за да смеам да се борам.
РЕНДГЕН
- Ќе правиме рендген? - Да.
Јас ќе влезам тука...
Врзи ја косата високо.
Кога ти е закажана борбата?
- На 25-ти. - Ќе одиш на камп
- барем шест недели? - Да.
Добро. Наближува натпреварот...
Д-Р СТИВЕН САНДЕРС
- ...и немаш болки во вратот? - Не.
Немаш симптоми во рацете и дланките?
Имаш тренинг-борби и боксуваш, така?
- Да. - Тренираш и борење?
- Да. - Добро.
- И сe е во ред досега? - Да.
Ќе ти го ѕирнам... Да ти најавам,
ќе ти го ѕирнам вратот, ќе го опипам, ќе мрдаш со главата.
- Ќе проверам рефлекси и осет. - Добро.
Ако те допрам на средина на вратот, тука...
Не врти го телото, само брадата докрај десно.
- Има проблем? - Не.
Докрај лево.
Наклони ја. Има нешто?
Наклони. Има нешто?
- Не. - Добро.
На снимките кога си затегната или наведната напред
важно е што 'рбетот ти е стабилен.
Да.
Коските остануваат подредени. Само се движат заедно.
- Добро. - Но, имаш шилци.
Што значи тоа?
- Вратот ти е многу истрошен. - Да.
Си го изложувала на напор шест до осум недели на тренинг,
но немаш симптоми.
СПЕЦИЈАЛИСТИ ЗА КОСКИ И ЗГЛОБОВИ
Од клиничката анамнеза, од она што го кажуваш и од прегледот,
- смееш да се натпреваруваш. - Добро.
Тоа е заклучокот во моментов.
Имам интервју на "Скајп" во 14 ч.
И ќе ја пробам опремата за борбата.
Го сакам турнирот "Фајт вик". Сакам да потпишувам постери.
- Да потпишам каде било? - Само не на лицето.
Супер.
Ти ќе ме водиш секаде.
- Така е. - Имам состанок.
Многу ни е мило што се врати.
Едвај чекав да се вратам. Многу сакам да се натпреварувам.
УФЦ, ОПРЕМА
Многу ми е голема дланката.
Се радувам што ќе влезам во кафез со противник.
Разни комбинации. Добро е така.
Добро.
ИНТЕРВЈУ ПРЕД БОРБА
- Стигнав. - Баш убаво. Добре дојде назад.
Знам дека сум најдобра. Сакам да го докажам тоа,
но ме спречија повредите.
ФОТО И ПАРТНЕРИ
- Што ќе правиме? - Како обично.
- Добро. Фала. - Како за борба.
- А, сега? - Одиме на големата сцена.
Психолошки сум подготвена на сe. Тоа го имам од борењето.
Се борам од три години.
СПОРТСКА МЕДИЦИНА
Може да одиме во другата просторија за да го направам и интервјуто?
Со мене е Татјана Суарез.
Изминативе години имаше разни повреди.
На што мислиш кога такво нешто
- ти се случува пак? - Беше тешко,
но не давав тоа да ме спречи да го правам она што го сакам.
Ти благодарам, Татјана.
Ви благодарам за поканата.
И извинете што задоцнив.
Убаво ми е. Возбудена сум.
Добро се чувствувам психолошки. Некогаш тоа е најголемата пречка,
да бидеш психолошки подготвена
да се бориш во челичен кафез.
Ќе пробувам гилотина и слични зафати...
Штом почнам, не знам...
Кога ќе почнам со такви зафати, знам дека сум подготвена.
Ќе оставиш малку?
На сите им велам дека две се борбите.
Слабеењето и борбата.
За некои спортисти, слабеењето е постресно од самата борба.
Ќе стигнам до 57,6 килограми.
Не се радувате на тој дел од борбата.
Никој не сака да се поти, да носи пластика, да го вари телото
и да се дехидрира вака.
Ти капе пот.
- Знам. - Треба да продолжи да капе.
Прави сe за да продолжи, но не мораш да тренираш интензивно.
Триесет секунди бокс, а потоа само шетај.
- Не мора ништо посебно. - Само работи и шетај.
Ќе станеш пет-десет минути, па ќе те мериме.
- Не вежбаме зафати? - Сакаш да вежбаш?
Сакам.
Сакам да проверам. Може да повежбаме тука?
- Ќе пробаме вртење? - Да.
Четириесет и пет минути?
Речиси 45. 43-44 минути.
Добро.
Четириесет и четири минути. Може да тргнеме некој слој.
Добро сум.
Браво.
Сум заборавила колку е страшно.
Следна на вага, Татјана Суарез.
56,7 килограми.
Службена тежина, 56,7 килограми за Татјана Суарез.
Многу луѓе по мерењето јадат многу. Јас не јадам многу.
Сакам да бидам малку гладна
зашто така повеќе сум к'не во борбата.
Следна борба, жени во мува категорија.
Монтана де ла Роса против Татјана Суарез.
Татјана, чест ми е да ти посакам добредојде.
Како остана посветена и мотивирана за иднината
без да попуштиш под сето тоа бреме?
Мајка ми ме воспита да бидам јака
и кога не ти оди, да се прибереш и да најдеш начин.
- Крај. - Леле, дај да те гушнам.
Ни фалеше.
Опасна си.
- Се гледаме. - Чао.
- Здраво. - Здраво, мамо.
Здраво, мило.
Како патуваше?
Имаше малку дожд и снег.
На тој превој некогаш има многу магла.
Страшно е. Еднаш возев и не се гледаше прст пред око.
Добро мина слабеењето? Добро изгледаш.
Не изгледав исцрпено на мерењето?
- Го гледаше мерењето? - Не.
56,7 килограми.
Службено, 56,7 килограми...
Сега имам добар однос со мајка ми.
Сега ми е полесно да разберам многу работи и зошто постапувала како што постапувала.
Како дете не знаеш колку е тежок животот.
Ја сакам зашто знам дека ми мислела само добро.
Жртвувала многу и и' било тешко.
И сигурно била осамена во тоа.
Затоа сум благодарна.
Млада ги родив децата и сакав да бидат успешни
зашто сакав да докажам дека и моите деца можат да успеат.
Но, ги немав вештините да бидам родител.
Кога си млада, ги слушаш луѓето што ги знаеш.
Мислам дека ме форсираше за да не ги направам истите грешки
и за да имам подобар живот.
Еднаш ми раскажуваше дека пребарувала низ колата
да најде ситни пари за бензин
за да ме води на тренинг.
До таа мера беше посветена да ми овозможи подобар живот.
Секогаш сум напната пред да се бори.
Секогаш сум напната.
Не е дека мислам дека нема да победи.
Тоа е она мајчинското. Дури и мали повреди,
како кога си го расече окото... И малите работи ме погаѓаат.
Ќерка ми е и се загрижувам што не можам да ја заштитам.
Секогаш се бранам.
Нели?
Сите мои деца се такви.
Така е.
И' простив на мајка ми за сe. Затоа што...
знам колку ме сака мајка ми. Гледам и чувствувам.
Знам дека посакува да може одново, но...
Мислам дека добро се снашла...
...со она што го имала.
Влегуваш во кафез со друг спортист
што тренирал шест до осум недели,
те проучувал за да се борите.
Ова е еден од најинтензивните спортови.
Поинаков е од другите.
Ти си во центарот, не е екипен спорт.
Може да те нокаутираат.
Многу работи ти се вртат во глава.
- Ќе се молиш со нас? - Се разбира. Тука сум.
Добро. Господи...
ти благодарам за сe што стори за нас...
што си денес со Татјана.
Помогни и' да ја употреби дарбата
и да не заборави од каде е и колкав пат изминала.
Дај и' снага во борбата, во умот и во срцето, Боже.
Те сакам, Господи, и се молам во името на Твојот син. Амин.
- Амин. - Амин.
- Фала. - Фала, Лиса.
Има тука многу емоции, многу ранливост,
и многу несигурност. Таа го контролира тоа
и затоа има врвен менталитет во ММА.
Повредите на предните вкрстени лигаменти и на вратот
успеа да ги надмине и остана со јака психа.
Иако е толку силна, секој може да попушти под тие чувства, па затоа е важно
да остане со јака психа и таа е таква.
Знам дека за неколку часа ќе помине одлично.
За она што го правиме треба дисциплина.
Треба постојано да се потсетуваш.
"Колку многу го сакам ова? Колку многу треба да се потрудам?"
Често се сонувам на највисокото место на победничкиот пиедестал.
Сакам да дојде тој миг.
Ќе сторам сe за да дојдам до тоа.
Попрво би ризикувала и изгубила
одошто да победам зихерашки.
Тоа е само чекор до мојата цел.
Наоѓам дел од себе пред да излезам на душекот.
Се чувствувам неуништливо.
Мислам само на тоа да ја натерам противничката да се предаде.
НЕСКРШЛИВА
Тоа е нокаутот.
- Може да пробаме пак гилотина? - Ајде.
Ми го крцна вратот. Осети?
Одиме!
Со тебе сме. Имаш цела војска.
По речиси четири години пауза,
Татјана Суарез се враќа.
Сите гледачи едвај чекаат да ја видат во кафезот.
Се разбира дека сум напната. Секогаш е така кога се бори.
Но, имам многу верба во неа.
Сигурна сум дека ќе успее, но секако дека имам немир.
Татјана Суарез!
Прва борба од јуни 2019. Камбекот почнува сега.
Да не заборавиме дека Суарез се натпреварува сиот живот.
Минаа четири години, но тоа е само миг во животот.
Чудовишна е.
Во борење, никој не останал на нозе.
КОВИНА, КАЛИФОРНИЈА
Де ла Роса работи добро, напаѓа со мали аперкати.
Ова е досега најтежок испит за Суарез, да собори некого.
Се гледа силата на Де ла Роса, а и ова е потешка категорија.
Де ла Роса не се дава.
Добро е. Колковите право. Главата горе.
Суарез ја крева главата и ќе проба целосен гард.
Ова е типично за Татјана Суарез. Вака ги добива борбите.
Да видиме што може Монтана на грб.
Монтана работи добро. Конечно стана.
Удар со колено.
Остани одзади.
Браво.
Први пет минути за Татјана Суарез по три и пол години пауза.
Следи втората рунда.
Извади го штитникот за заби.
- Добро. - Треба да удираш повеќе.
Бори се пошироко, опушти се.
Финта и движи ја главата. Добро?
Доминик, по долгата пауза поради повреда,
како и' е на Татјана Суарез по пет минути?
Не знам како се чувствува.
Знам дека е подготвена за борбава. Се гледа.
Ќе видиме по рундава. Ќе дознаеме.
Удри ја, Татјана. Со лакт.
- Отвори ја! - Собори ја!
Суарез е многу силна. Добро се бори.
Но, ја изврти.
Можеш ти, Татјана! Држи!
Класично фрлање со глава и рака.
- Притисок! - Де ла Роса може да експлодира.
Не, ја собори.
- Добар напад на глава. - Така е, Дом.
Ќе изведе гилотина. Се спушта...
- Може да ја добие. Добро ја фати. - Се спушта...
Држи ја јако, Татјана.
Има мала гримаса.
Суарез мора да оди малку на бок.
Де ла Роса дава знак дека може.
Но, може да излезе. Добро работи.
Ќе се предаде!
- Се предаде! - Така се бори!
Татјана Суарез. Се враќа на голема врата.
Победа во втората рунда.
- Со гилотина. - Сe уште непоразена.
Браво!
Се вратив!
Ризикуваше многу со гилотината.
Ја препушти горната позиција.
Основи на борење. Напад на глава.
А, потоа основи на џиу-џицу. Оди со целосен гард.
Фаќаш под брадата и не пушташ.
Победничка со зафатот гилотина,
Татјана Суарез!
Татјана, какво е чувството? Четири години пауза од кафезот.
Многу сум среќна.
Долго го сонував овој миг зашто не можев да се борам.
Тешко е кога не можеш да го правиш она што најмногу го сакаш.
Знам како е да изгубиш еден сон
и не сакав да изгубам и друг. За мене е...
Многу сум среќна што можам да им покажам на сите
дека ако имаат тежок период,
треба да ја држат главата горе зашто сe ќе биде во ред.
Оптимизмот што го имам ми е од мајка ми.
- Таа знаеше дека ќе имам тежок живот. - Браво, мама.
- Браво, мама! - Израснав со самохран родител.
Бев во машки спорт и сиот живот ми велеа дека не сум за таму.
И еве сум. Тука припаѓам.
Честитки за одличниот камбек. Дами и господа, Татјана Суарез.
Сигурно ќе биде првенка во УФЦ еден ден.
Тоа не е спорно.
Ретко кој спортист се има вратено од каде што се врати Татјана Суарез.
Кога ќе направиш вакво нешто по пауза,
кога сите ти велат дека е невозможно
и не си добар колку другите што издржале,
и кога ќе го направиш тоа, тешко е да те сопре некој.
Кога ја фати, си реков: "Не пуштај."
Знаев дека е готова.
Го вежбаше тоа пред борбата.
Сакаше да пробаш уште една гилотина.
- Скокна и ја направи. - Брат ми е на телефон. Здраво!
Како си?
Супер сум. Многу сум возбудена. Ми фалиш тука.
Честитам.
Ќе ги објавам 50-те илјади.
Фала.
Добив плус 50 000 долари.
Да, кажаа дека си добила бонус.
- Се прашував од што е. - Леле!
Ти даваат бонус ако имаш многу добра борба.
Ако другата се предаде, добиваш бонус, така?
- Да, или нокаут. - Да.
Или за најдобра борба на вечерта, кога се кршат од ќотек. Не го сакаш тој.
Ајде.
- Многу си опасна. - Фала.
Ми требаше ова за себе и за семејството,
за сите што веруваат во мене и не се откажале од мене.
Се вратив. Многу сум среќна.
Кога ќе ја погледнам, го гледам бебето што го родив.
Ја погледнав во очи
и видов нешто посебно.
Имав многу соништа за неа.
Но, ниту еден не беше за борење и борби.
Беа дека ќе има убав живот.
Дека што и да сака во животот, ќе го добие.
Имаше мрачни периоди.
Но, не е скршена.
Ова е само почеток.
Нема да се скрши.
Такви се предизвиците.
Те прават подобар.
Благодарна сум за сите тешкотии со кои се имам соочено.
Тоа ми помогна да станам подобра спортистка и личност.
Тоа ми е дел од оставината.
Не се работи за моите победи.
Поентата е да инспирирам други да ги следат соништата и пасиите.
И не само тоа, туку и кога е тешко, да се истрае во тие тешки периоди.
Превод: Лидија Симонова